Η διερεύνηση της διάθεσης, του ενδιαφέροντος και της ευχαρίστησης μαθητών και μαθητριών με αναπηρία κατά την εκπαιδευτική διαδικασία
Creators: name: Κώτσιου, Κωνσταντίνος Παντελή
Publisher: name: Aristotle University of Thessaloniki
Year: 2023
Subjects: Ειδική Αγωγή
Αυτισμός
Νοητική Αναπηρία
Special Education
Autism
Intellectual Disability

description: Η εκπαίδευση των ατόμων με αναπηρία είναι ένα θέμα μείζονος σημασίας. Η διάθεση, το ενδιαφέρον και η ευχαρίστηση των μαθητών/τριών κατά τη διάρκεια των μαθημάτων επηρεάζουν ποικιλοτρόπως τη διαδικασία της μάθησης. Στη παρούσα έρευνα μελετήθηκαν οι παράγοντες εκείνοι που ήταν πιθανό να σχετίζονται με τη διάθεση, το ενδιαφέρον και την ευχαρίστηση των μαθητών/τριών με αναπηρία, σύμφωνα με την αντίληψη των καθηγητών τους. Στην έρευνα συμμετείχαν 225 μαθητές/τριες με αναπηρία ή/και ειδικές εκπαιδευτικές ανάγκες (Μ=19.21 έτη) από διάφορες περιοχές της Ελλάδας. Τα δεδομένα για τους μαθητές/τριες συλλέχθηκαν από 41 εκπαιδευτικούς διαφορετικών ειδικοτήτων (Μ=34,27), οι οποίοι συμπλήρωσαν το ερωτηματολόγιο Mood, Interest and Pleasure για κάθε μαθητή/τρια τους ξεχωριστά. Το φύλο και η ηλικία του/της μαθητή/τριας καθώς και η τοποθεσία της δομής δε φάνηκε να είναι παράγοντες που επηρεάζουν τα επίπεδα διάθεσης, ενδιαφέροντος και ευχαρίστησης των μαθητών/τριών. Οι μαθητές/τριες που αξιολογήθηκαν από μουσικούς είχαν χαμηλότερα επίπεδα διάθεσης, ενδιαφέροντος και ευχαρίστησης από τους/τις μαθητές/τριες που αξιολογήθηκαν από γυμναστές, ειδικούς παιδαγωγούς και άλλες ειδικότητες. Οι μαθητές/τριες με αυτισμό είχαν χαμηλότερα επίπεδα τόσο στη διάθεση, όσο και στο ενδιαφέρον και την ευχαρίστηση σε σχέση με τα άτομα με νοητική αναπηρία και τα άτομα με ειδικές εκπαιδευτικές ανάγκες ενώ οι μαθητές/τριες με ειδικές εκπαιδευτικές ανάγκες ήταν η ομάδα με τα υψηλότερα επίπεδα. Οι μαθητές/τριες με αυτισμό είναι μία ομάδα ανθρώπων που βιώνουν χαμηλά ποσοστά διάθεσης, ευχαρίστησης και ενδιαφέροντος κατά την εκπαιδευτική διαδικασία, γεγονός που φανερώνει την ανάγκη ύπαρξης παρεμβάσεων για την ευημερία τους
description: The education of students with disability is an important issue. The level of mood, interest and pleasure during the lessons affect the educational process in many ways. The purpose of this research was to examine the factors that were likely to be related to students’ mood, interest and pleasure according to their teachers’ perceptions. 225 students with disability or/and special educational needs (Μ=19.21 years) from different regions of Greece participated in the survey. Data on students were collected from 41 teachers (Μ=34,27), who completed the Mood, Interest and Pleasure Questionnaire for each of their students individually. The sex and age of the students and the place of education (capital or country city) are factors that didn’t seem to differentiate neither mood, nor interest/pleasure. Students that were evaluated from music teachers had lower scores than these who were evaluated from physical education, special education or other teachers. Students with autism had lower levels than students with intellectual disability and students with special educational needs in both categories. Students with special educational needs exhibited the highest scores. Students with autism are more likely to feel low levels of mood, interest and pleasure during the educational process, that reveals the necessity of incorporating relative educational interventions for enhancing their well-being